El sem hittem, hogy megöltem valakit!
Kioltottam két ember életét.
Amit nem tudok visszaadni.
Nagyon sajnálom, amit tettem
a két sráccal.
VÁROSHATÁR - VERONA 619 LAKOS
MIÓTA 1976-BAN ÚJRA BEVEZETTÉK A HALÁLBÜNTETÉST AZ USA-BAN,
TÖBB MINT 8000 EMBERT ÍTÉLTEK HALÁLRA EMBERÖLÉS MIATT
EZ A HALÁLSORON LÉVŐ 990130-AS ELÍTÉLT TÖRTÉNETE
Brandon Hutchison vagyok.
Két rendbeli előre megfontolt emberölésért
halálra ítéltek.
Sosem beszéltem erről,
nem kevertem bele se mást se magamat semmibe.
Tudom, mit tettem.
És vállalom érte a felelősséget.
A NETFLIX SAJÁT GYÁRTÁSÚ SOROZATA
Ez igaz történet.
Így fogom kezdeni.
Csak lázadni akartam, káoszt okozni.
Végigmértem. Meglátjuk, ki öl meg kit!
Döntöttem.
Kioltottam az életét.
Sosem akartam ezt tenni,
bárcsak ne tettem volna!
Tudtam: kiszállok a kocsiból, és megölöm a két férfit.
Ahogy előttem térdelt,
csak arra emlékszem: lövök.
Mindkettőt megöltem.
Agyonszúrtam.
CSENDES PARANCS
DÉLI KÖZPONTI FEGYHÁZ
1996. JANUÁR 1-ÉN BRANDON HUTCHISON AGYONLŐTTE BRIAN ÉS RONALD YATES-ET
HUTCHISON MOSTANÁIG NEM BESZÉLT NYILVÁNOSAN ARRÓL,
HOGY MI TÖRTÉNT AZNAP
A kaliforniai Venturában születtem.
1974-ben.
Ott nevelkedtem
18-19 éves koromig.
Két fivérem volt.
Egy bátyám és egy öcsém.
Gyerekkoromban szexuális zaklatás ért.
Nem tudom, mikor kezdődött.
Úgy emlékszem...
talán az óvodában.
Jártam pszichológushoz meg ilyesmi, a viselkedésem miatt.
Folyamatosan támogatást kaptam viselkedészavar miatt.
Hogy meg tudjak birkózni az engem ért csapással,
metamfetamint és alkoholt fogyasztottam.
Hogy megküzdjek azokkal az érzésekkel, amiket nem tudtam kifejezni.
Fiatalkoromban füveztem és ittam.
De talán 15 éves korom körül kezdtem keményen metamfetamint használni.
Drogfüggő voltam.
És nagyjából ennyi.
Igen, ez... ez
pusztulás volt.
Michelle-lel egy motelben találkoztam.
Azt hiszem, 15 éves voltam.
Egy uncia füvet adtam el a barátjának.
És ő ott volt a pasijával.
Kilenc hónappal később már terhes volt Jerryvel,
a nagyobbik fiammal.
Bárcsak felelősen viselkedtem volna
és felnövök a feladathoz, de...
bele voltam csavarodva a metamfetaminba.
Michelle-lel évekig se veled, se nélküled kapcsolatunk volt.
Két gyerekünk született.
17-18 évesen szakítottam vele ténylegesen.
Missouriba költöztem, hogy új életet kezdjek.
Azt hittem, ez az életemnek
jobb szakasza lesz.
De nem így lett.
Freddy Lopez feleségül vette az unokatestvéremet
itt Missouriban.
Freddy házat bérelt, és mellette volt egy üzlete,
autókozmetikát akart csinálni belőle.
De ez inkább fedőtevékenység volt
a drogügyletekhez.
Freddy akkoriban marihuána díler volt,
és nagyjából 25 kiló füvet hozott mindig.
Oda-vissza ingázott Kaliforniába.
Eleinte Freddynek dolgoztam az ügyfélkör kiépítésén.
De újra...
rácsúsztam a drogra.
Elmondtam neki, hogyan hat a metamfetamin.
Hogy a haszonkulcs sokkal magasabb lenne.
Beindult az is. Lassan felfutott.
Michael Salazart Freddy Lopezen keresztül ismertem meg.
Kaliforniából jött.
Michael védte Freddyt.
Ugyanannak a bandának voltak a tagjai
Kaliforniában,
és szorosabbra fűzték a szervezet szálait.
1995. DECEMBER 31.
Szilveszteri buli volt Freddy Lopez műhelyében,
a háza mellett.
Iszogattunk, buliztunk, kokaint szívtunk.
Egyre többen jöttek, és ment a bulizás.
Úgy tűnt, mindenki jól elvan.
Ronald és Brian Yates-szel aznap este találkoztam Freddy Lopeznél.
Én, Brian és Ronald a műhelyben ültünk és dominóztunk.
Valamiért Michaelről és Freddyről beszéltek.
Lemexikóizták, meg vizeshátúzták őket.
Gondolom, a Rio Grande miatt volt a vizeshátú.
Hogy átúsztak a határon.
Ez rasszista beszólás, amióta csak az eszemet tudom.
Kimentem, és összefutottam Michaellel.
Mondom: Nem fogod elhinni, mit mondtak!
Erre ő...
bement, és lövöldözni kezdett.
Először Brianre lőtt.
Aztán Ronaldra.
Megdöbbentem.
Életemben nem láttam olyat, hogy valakit így lelőnek.
Ron nem esett el egyből.
De egy perc múlva láttam, ahogy elterül.
Összecsuklott.
A műhely padlóján mászott.
Michael felkapott egy csavarhúzót,
oda ment, és szurkálni kezdte Ronaldot.
És...
teljes káosz volt.
Miután láttam, amit láttam,
azt hittem, engem is lelőnek.
Akkor átmentem a házba, és...
mondtam Freddynek, hogy baj van.
Kijött a műhelybe,
kérdezte, hogy mi a fene történt.
Ronald ki akart jutni hátul a műhelyből.
Freddy szólt, hogy kapjuk el.
Mert próbálta felnyitni a hátsó garázsajtót
Odamentem, visszahúztam Ronaldot, és belerúgtam.
Valaki, nem tudom, ki, kérdezte, hogy hívjunk-e mentőt.
Mondtam, hogy haldokolnak. Mert már hörgött, és...
nem mozdultak.
Freddy azt mondja: Hozd a kocsit az üzlet háta mögé!
Aztán én és Michael betettük a két testvért a csomagtartóba.
A LŐTT ÉS SZÚRT SEBEK ELLENÉRE MÉG MINDKÉT YATES FIVÉR ÉLETBEN VOLT
Én vezettem.
Freddy az utasülésen, Michael pedig hátul ült.
Zaj jött a csomagtartóból,
és Freddy szólt, hogy álljak meg.
Freddy a kezembe adta a .22-es pisztolyt.
Tudtam, mit kell tennem.
Gondoltam, ki kell szállnom, és lelőni őket.
Csendes parancs volt, azt hiszem.
Nem is tudom.
A szívem mélyén nem vagyok gyilkos.
Azt hiszem, csak parancsot követtem.
Velük nem törődtem. Az izgatott, hogy én életben maradjak.
Tudtam, hogy ki fogok szállni a kocsiból, és megölöm azt a két férfit.
Odamentem a csomagtartóhoz,
és felnyitottam.
Nem tudom, hogy Ronald vagy Brian volt-e. Nem tudom.
Megfogtam egyikük fejét, és lőttem.
Kétszer.
Aztán...
ugyanezt tettem a másikkal is a csomagtartóban.
Rossz érzés volt. Üres érzés.
Ki kellett volna állnom értük.
Ki kellett volna állnom Yates-ékért.
Nem áldozatot csinálni belőlük.
Erről még soha senkinek nem mondtam semmit.
Sosem említettem senkinek.
LAWRENCE MEGYE, MISSOURI
Újév napján, reggel hat körül
érkezett egy hívás.
Kettős gyilkosság. Szükségük van a segítségemre, mondta a diszpécser.
Enyém lett a megtisztelő feladat.
Nem volt szép látvány.
A nevem Walter F. Metevier.
22 évig voltam a Lawrence megyei seriffségnél.
Itt is vagyunk a helyszínen.
Közvetlenül itt találták meg a holttesteket.
Két halott volt, arccal
arra felé.
Egy itt és egy...
a fűben.
Soha azelőtt
nem voltam kettős emberölésnél.
Szinte hihetetlen, hogy ilyesmi történhetett.
Pedig itt élek 30 éve.
De semmi ilyesmi. Szóval...
ijesztő.
Azt tudtam, hogy ez valami kivégzés lehetett.
Szemen lőtték őket egy kis kaliberű fegyverrel.
Átfordítottuk a holttesteket, és a hátukon is találtunk sebeket.
Vagyis a két férfit,
ártalmatlanná tették, kihozták ide, és kivégezték.
A nyomozóknak és a többieknek, akik az ügyön dolgoztak,
meggyőződése volt, hogy alvilági...
indíttatású.
Valaki üzent.
A holttesteket egyetlen nyom alapján tudtuk azonosítani,
kicsit feljebb találtuk,
ami egy protézis volt.
Egy fogsor, ami történetesen a DOC-ben készült,
a büntetésvégrehajtási szervnél.
Elég kemény, mert a protézis...
belül gravírozva volt,
és..
és benne volt...
egy azonosító szám és az illető neve.
Szuper! Gondoltuk, ezen elindulhatunk.
És akkor derült ki, hogy Brian Yates volt.
A holttestek azonosítása után mindössze pár nap kellett,
hogy eljussunk Freddy Lopezhez.
Nem ismertem a társaságot,
de a nyomozásunk
Freddy Lopez házához vezetett,
és a mellette lévő kis autó-kozmetikához.
ÖT NAPPAL A HOLTTESTEK FELFEDEZÉSE UTÁN
FREDDY LOPEZT, MICHAEL SALAZART ÉS BRANDON HUTCHISONT LETARTÓZTATTÁK
Kerry Lynn Lopez vagyok,
Freddy Joe Lopez volt felesége.
Ez itt...
a veronai ház, ahol éltünk.
Ahol
a szilveszteri bulit tartottuk, itt a műhelyben.
Aznap este ott voltam.
A házban voltunk, a műhely mellett.
Brandon kopogtatott az ajtón.
És olyan...
hogy mondjam, harcias volt, és...
csak mondogatta, hogy Freddy, ki kell jönnöd.
Erre indultam el én is, hogy megnézzem, mi történt.
Ez a hátsó ajtó...
Látják a repedést? Még most is látni, nyilván.
Az alatt néztem be.
És láttam,
hogy, talán, Ronald mászik a földön.
És tudtam,
hogy megbénult, mert próbált elkúszni.
Freddy azt mondta, talán be kéne vinnünk a kórházba.
Erre Brandon: Nem, nem, nem.
Nem hiszem, hogy a Yates-gyilkosságot
kitervelték.
Azt hiszem, a Yates fivérek tartoztak Freddynek.
Nem is kevés pénzzel, viszont...
Brendon összeszólalkozott velük akkor éjjel, és nagyon agresszív lett.
Bemutogatott...
a Yates testvéreknek.
De nem hinném, hogy eljutott volna addig, hogy megöli őket.
Nem hiszem, hogy azt tervezte.
De a műhelyben történt lövöldözés után...
nyilvánvaló volt,
hogy Brandon a többit kitervelte.
Hogy egy bekötőúton megszabadul tőlük.
Az öcsém drogfüggő volt.
Érti? Mást se akart, csak betépni.
Rossz helyre került, meg is ölhették volna.
Szerintem az öcsém, Brandon volt a bűnbak.
A nevem Matthew William Hutchison.
Brandon az öcsém.
14 hónappal fiatalabb nálam.
Molesztálták.
Bizony. Szexuálisan bántalmazták.
Brandon nem részletezte, de...
világos volt, hogy molesztálták.
Komoly ügy volt.
Azt tudom.
Emiatt lehetett, hogy nem tudott lejönni a drogokról.
Hogy tovább tolta.
Mikor ide jött,
Kaliforniából, keményen szét volt csúszva.
Mikor beakadt neki, hogy keményebb drogokat árul,
az őrület volt.
A Yates fiúk azért mentek oda, hogy drogot vegyenek.
Akkoriban jó minőséget toltak.
Freddy, ő volt a góré, ugráltatta őket...
"Hozd ide a kocsim. Állj ide a kocsimmal." Érti?
"Hozd ide ezt! Hozd ide azt! " Ezt játszotta.
Brandon...
nagyon félt...
Freddytől.
Az ember nem akart összeakaszkodni vele, vagy...
a közelében lenni, mikor túl részeg.
Tudja, Freddy...
nagyon, nagyon rossz arc.
Brandon egy gyengéd óriás.
De azt hiszem, azért könnyű megfélemlíteni.
Mikor megtudtam az emberölést,
meggyőződésem volt, hogy ártatlan.
Michelle Strand vagyok. Brandon Hutchison volt felesége.
CSAK A CSALÁD
A TE TÖRTÉNETEDET MAGAD ÍROD
Mikor Kaliforniában éltünk, és megszakítottam a kapcsolatot Brandonnal,
úgy éreztem, abban a pillanatban az a legjobb döntés.
A drogok miatt,
amiatt, amiken épp keresztülment.
Így a kapcsolattartás a fiúkkal megszűnt, míg Brandon Missouriba nem költözött.
És, sajnos, míg le nem csukták.
MIKOR MEGTUDTA, HOGY BRANDONT LETARTÓZTATTÁK,
MICHELLE MISSOURIBA KÖLTÖZÖTT A CSALÁDJÁVAL
Támogatni akartam Brandont.
Azt akartam, hogy a fiúk ismerjék az apjukat.
És együttéreztem vele.
Sosem kérdeztem Brandont
az ügy részleteiről. Soha.
Meggyőződésem volt,
hogy ártatlan.
Hogy nem lenne képes
ilyet tenni.
Brandon a megyei börtönben volt. Azt hiszem, még a tárgyalás előtt.
Egyszerűen azért döntöttem úgy, hogy hozzámegyek, mert szerettem Brandont.
Nagyon gyorsan ment. Megölelhettünk, megcsókolhattuk egymást,
és nagyjából ennyi.
Fiatal voltam.
Idealista.
És meggyőződésem volt, hogy minden rendben lesz.
Hogy...
kiderül, ki milyen szerepet játszott az ügyben.
Hittem az igazságszolgáltatásban.
HUTCHISON, LOPEZ ÉS SALAZAR KÜLÖN-KÜLÖN ÁLLT BÍRÓSÁG ELÉ
BRANDON HUTCHISONT ELŐRE MEGFONTOLT EMBERÖLÉSSEL VÁDOLTÁK,
ÉS AZ Ő PERE KEZDŐDÖTT ELŐSZÖR
Szerintem Brandon pere nem volt tisztességes.
A családnak nem volt elég pénze
a szükséges képviselethez.
BRANDON HUTCHISON A PER SORÁN VÉGIG HALLGATOTT
1996. OKTÓBER 10-ÉN BŰNÖSNEK TALÁLTÁK, ÉS HALÁLRA ÍTÉLTÉK
Emlékszem az ítélethirdetésre, de még jobban emlékszem a reakciójára.
Ahogy odament a falhoz, megfordult...
és lerogyott a fal mellett.
Könnyek közt.
Megrendítő volt.
Megrendítő.
DÉLKELETI FEGYHÁZ
Nem ülök itt,
keseregve és vádaskodva, ahogy talán tehetném.
Tudja, fiatalon elég sok rossz döntést hoztam,
ami aztán ahhoz az éjszakához vezetett.
A nevem Michael Anthony Salazar.
Készséggel elismerem,
hogy az én szerepem az ügyben zűrös volt.
De én nem lőttem fejbe a fickókat,
és nem öltem meg őket.
Miután meglőttem a két áldozatot,
onnantól kezdve az este többi része
nekem...
teljes homály. Érti, mire gondolok? Mentem Freddyhez.
Hogy megkérdezzem, mit csináljak.
Akár Freddy, akár Brandon volt,
aki a döntéseket hozta
az éjszaka további részén,
én egy döntésnél, egy tettemnél sem...
Nem gondolkodtam. Én csak,
azt mondanám, hogy rájuk bíztam magam.
MICHAEL SALAZAR VOLT A MÁSODIK VÁDLOTT, AKI A BÍRÓSÁG ELÉ ÁLLT
ELŐRE MEGFONTOLT EMBERÖLÉSSEL VÁDOLTÁK
A "SZÁNDÉKEGYSÉG" ELVE ALAPJÁN
Van egy jogi szabály,
hogy felelős vagyok a viselkedésemért,
és a másik emberéért is,
ha szándékegységben cselekszünk.
Így ha segítettem a kocsiba tenni,
aztán kiszedni őket
azért, hogy az úton megöljék őket,
én is bűnös vagyok.
De én nem voltam olyan állapotban.
Nem állt szándékomban
kivinni őket a határba, és megölni.
Annyi tudtam,
valahol kirakjuk őket az út szélén, és majd jön valaki,
aztán segít nekik.
Nekem ez volt a fejemben. Na, mindegy.
Talán ültem vissza a kocsiba, mikor lövéseket hallottam.
Bumm, bumm, érti? Néztem, hogy mi a franc van.
Hátrafutottam, a fickó meg dobta ki őket a kocsiból.
Kérdeztem, hogy mi a fasz van, mi folyik itt?
Nem úgy, hogy "Mi folyik itt?", hanem "Mi a fasz?" Érti?
Erre nem számítottam, nem álltam készen.
Csak haza akartam menni. Érti?
Nem ezért jöttem ide Missouriba.
Kaliforniában nőttem fel bandák meg drog között,
kint az utcán,
de még csak hasonlóba se keveredtem soha.
Alig pár hónapja vagyok itt a semmi közepén,
és a szemem előtt nyírnak ki két pasast.
Én mentem! Ebből elég volt.
Majd otthon próbálkozom.
1996. JÚNIUSÁBAN MICHAEL SALAZART BŰNÖSNEK TALÁLTÁK,
ÉS TÉNYLEGES ÉLETFOGYTIGLANRA ÍTÉLTÉK
STONE MEGYE, MISSOURI
STONE MEGYEI BÍRÓSÁG
Matt Selby vagyok, a Stone megyei választott ügyész.
Számos gyilkossági ügyön dolgoztunk,
többek közt Ronald és Brian Yates ügyén is.
Három embert vádoltak a bűncselekménnyel.
Michael Salazart, Brandon Hutchisont és Freddy Lopezt.
Igazságot szolgáltattunk-e?
Hát, nézzük meg őket egyenként!
Michael Salazar lelőtte a Yates testvéreket.
Ez lehet előre megfontolt emberölés,
ami egy másik ember életének tudatos kioltását jelenti
megfontolást követően.
De valószínűbb, hogy nem megfontolt emberölés.
Viszont ha megnézzük, mi történt azután...
Berakják őket a kocsiba, és kiviszik a határba.
Brandon fegyvert szorít a homlokukhoz és meghúzza a ravaszt.
Itt nem vonható kétségbe, hogy tudatosan cselekszik,
megfontoltan. Volt ideje
eltöprengeni rajta.
Ami Freddyt illeti, semmi bizonyítékunk nem volt...
soha, hogy a műhelyben lett volna a kezdeti lövöldözés során.
Hogy milyen mértékben irányította a többieket...
hogy azok mit tegyenek, nem tudjuk, mert nem beszélt erről,
és azt hiszem, egyikük sem tett vallomást.
KANSASI EGYETEM JOGI KARA
Freddy tett vallomást.
A többiek nem.
FREDDY LOPEZ BELEEGYEZETT, HOGY TANÚSKODIK BRANDON HUTCHISON ÉS MICHAEL SALAZAR ELLEN
CSERÉBE AZ ENYHÉBB VÁDÉRT, AMI NEM MINŐSÍTETT EMBERÖLÉS
Csak Freddytől volt információnk.
Ezért született a döntés, hogy...
ajánlunk valamit az együttműködéséért.
Valamiféle enyhítést.
KONCENTRÁLJ! HA KÉT NYULAT ÜLDÖZÖL, MINDKETTŐ MEGLÉP
FREDDY LOPEZ NEM REAGÁLT A MEGKERESÉSRE, HOGY VEGYEN RÉSZT A FILMBEN
Freddy csak úgy csicsergett!
Elmondott nekik mindent.
Hogy enyhébb ítéletet kapjon.
Úgy vélem, Freddy felelős a Yates-gyilkosságért, mert...
ha Freddy nem szállítja a drogot,
hanem hallgat a szerető feleségére,
és keres rendes állást, ez nem történt volna meg.
Brandon és Michael gyakorlatilag Freddynek segítettek.
Inkább csak élősködtek.
Érti, ahogy a légy megy a szarra.
Bocsánat, de így van.
Ha függő vagy,
megteszel bármit a dílernek.
Mert nála van a cucc.
Ő fér hozzá. Ő tudja, honnan szerezzen.
HUTCHISONT HALÁLRA ÍTÉLTÉK, SALAZAR ÉLETFOGYTIGLANT KAPOTT
LOPEZRE 30-40 ÉV VÁRT, MIKOR MEGVÁLTOZOTT A HELYZETE
Itt is van. Harmincnégymillió.
Ez onnan van, mikor Freddy családja nyert a lottón Kaliforniában.
30 évtől életfogytig kaphatott volna.
Aztán megnyerték a lottót, és menő ügyvédet fogadtak.
Keresem a szórólapját. Megvan valahol.
Ez az. Itt van Dee szórólapja.
Ez ám a jól menő ügyvéd, barátom!
Dee Wampler az az ügyvéd, aki elintézte Freddynek a tíz évet.
Ahhoz kell pénz, hogy ezt az ügyvédet bízd meg.
ÚJ JOGI KÉPVISELŐJE JOBB FELTÉTELEKET ALKUDOTT KI FREDDYNEK
FREDDY LOPEZ KÉTSZER TÍZ ÉVET KAPOTT
DE NYOLC ÉV UTÁN SZABADULT
A MÓDOSÍTOTT VÁDALKU KEVÉSSEL AZUTÁN KÖTTETETT,
HOGY FREDDY CSALÁDJA 230 000 DOLLÁRT FIZETETT AZ ÁLDOZATOK GYERMEKEINEK
Freddy Lopez pénzt tett egy alapba,
hogy támogassa...
Brian gyerekeinek felnevelését
Akkoriban nem tudtam,
hogy cserébe csak egy rövid letöltendőt kapott.
Erről nem tudtam, és nem egyeztem volna bele.
Nem hiszem, hogy szabad lenne vádalkut kötni,
és pénzzel megváltani a szabadulást ilyen iszonyú bűntettnél.
Gary Len Yates vagyok.
Öt fivérem volt.
Már csak Timmy él közülük.
Én és a mostohaapám
mentünk azonosítani a testvéreimet.
Szörnyű volt
ott látni a fivéreimet az acél asztalon...
élettelenül...
zúzódásokkal és horzsolással teli arccal,
ahogy végighúzták őket a földön.
Golyónyommal a szemükben,
és a fejük oldalán.
Egyszerűen...
embertelen volt.
Tudom, hogy Brandon végezte ki őket.
Salazar kezdeményezte.
Ezt biztosan tudom.
És meggyőződésem, hogy Freddy Lopez vezényelte le, hogy megszabaduljanak
a holttestektől.
Egyformán bűnös mind a három.
Egyiknek sem járhatna enyhébb büntetés.
Ugyanazt a büntetést érdemelnék.
Mind halálbüntetést érdemelne.
És végre is kéne hajtani. Már nem is kéne élniük.
Szerintem.
2011-BEN A FELLEBBVITELI BÍRÓSÁG KIMONDTA: LOPEZ VÁDALKUJÁNAK RÉSZLETEIT
TISZTESSÉGTELENÜL TARTOTTÁK VISSZA HUTCHISON PERÉNEK SORÁN
A HALÁLSORON TÖLTÖTT 15 ÉV UTÁN
BRANDON HUTCHISON BÜNTETÉSÉT TÉNYLEGES ÉLETFOGYTIGLANRA ENYHÍTETTÉK
Hálás vagyok, hogy
nem végezték ki.
De többet érdemel a tényleges életfogytiglannál.
A gyerekeim többet érdemelnek annál,
hogy az apjuk tényleges életfogytiglant kapott.
Nem volt célja bárkit is megölni akkor éjjel.
Nem hiszem.
BRANDON ÉS MICHELLE 2001-BEN ELVÁLTAK
A HÁZASSÁGUK SORÁN
BRENDON SOSEM FEDTE FEL A YATES-GYILKOSSÁGBAN JÁTSZOTT SZEREPÉT
Miután láttam, amit láttam,
azt hittem, engem is lelőnek.
Freddy kérdezte, hogy hívjunk-e mentőt.
Mondtam, hogy haldokolnak. Végük.
Michaellel betettük a két testvért a csomagtartóba.
Tudtam, hogy ki fogok szállni a kocsiból, és megölöm azt a két férfit.
Freddy odaadta a fegyvert. Kinyitottam a csomagtartót,
Nem tudom, hogy Ronald vagy Brian volt-e. Nem tudom.
Megfogtam egyikük fejét, és lőttem.
Kétszer.
Bár hívta volna valaki a mentőt!
És mikor Freddy Brandonnak adta azt a pisztolyt,
bárcsak Brandon szembeszállt volna vele!
Bárcsak...
Bárcsak szembeszállt volna vele!
És visszaadta volna neki!
Bárcsak más döntést hozott volna!
Se Michelle-nek, se másnak
nem mondtam el soha a Yates testvérek megölésének részleteit.
Talán neki elmondhattam volna.
Ahelyett, hogy négy évet elveszek az életéből.
És leragad mellettem három, négy évre.
Akkor azt hittem, úgy helyes.
Azokkal, akikhez közöm volt...
Úgy gondoltam, ezt kell tennem.
Hallgattam, mert féltem.
Féltettem családomat, és a saját biztonságomat.
HÁROM HÓNAPPAL AZ ELSŐ BESZÉLGETÉS UTÁN
BRANDON HUTCHISON VÁLLALTA, HOGY TOVÁBBI KÉRDÉSEKRE VÁLASZOL
Miután meglőttem a két áldozatot,
onnantól kezdve az este többi része
nekem...
teljes homály. Érti, mire gondolok? Mentem Freddyhez.
Hogy megkérdezzem, mit csináljak.
Akár Freddy, akár Brandon volt,
aki a döntéseket hozta az éjszaka további részén,
én egy döntésnél, egy tettemnél sem...
Nem gondolkodtam. Én csak,
azt mondanám, hogy rájuk bíztam magam.
Érti?
Michael jó ember.
Csak ő is rossz emberek befolyása alá került.
Hogy tényleges életfogytiglant érdemel-e?
Nem hiszem, hogy bárki tényleges életfogytot érdemel.
Ha haragszom valakire, az Freddy.
Mr. Lopez milliomos volt,
és úgy taktikázott és vetette be
a bűnözői gondolkodásmódját,
hogy elérje, ami neki a legjobb.
Nem érintett ez meg igazán úgy négy-öt évvel ezelőttig.
Sosem éreztem igazán bűntudatot
azért, amit tettem.
Szokták mondani, hogy "Persze, bűntudatom van."
Én sosem éreztem bűntudatot
a két férfi halálával kapcsolatban.
Aztán...
egy este láttam egy tévéműsort.
Egy nagymama vagy anya a lányáról beszélt,
akit megöltek.
És akkor...
átéreztem a fájdalmát. Éreztem...
Másra sem tudtam gondolni, mint
Yates-ék anyjára.
Aztán...
másnap felébredtem, és várt maguktól egy üzenet,
hogy feldolgoznák az ügyemet.
Talán itt volt az ideje elmondani az igazságot,
beismerni, mit tettem.
Jó érzés, hogy beszéltem erről.
Amit elmondtam maguknak.
Szeretném, ha az áldozatok családja értené a fájdalmamat,
azért, amit velük tettem.
Csak remélhetem, hogy megértik, nem vagyok szörnyeteg.
Hogy nem akartam levadászni embereket.
Aznap éjjel szörnyű dolog történt...
Valami félresiklott.
Ha bánok valamit, az az,
hogy nem mentettem meg az életüket.
Ahelyett, hogy elvettem.
Sajnálom, hogy kiszakítottam
két embert a maguk életéből, akiket úgy szerettek.
TÍZ NAPPAL EZUTÁN A BESZÉLGETÉS UTÁN
BRANDON HUTCHISONNÁL MÁJ- ÉS GYOMORRÁKOT DIAGNOSZTIZÁLTAK
2019. NOVEMBER 2-ÁN
BRANDON HUTCHISON ELHUNYT A DÉLI KÖZPONTI FEGYHÁZBAN
44 éves volt.
A feliratot fordította: Chovanecz-Molnár Éva